Hvor mange gange kan man sælge den samme jakke? Jo, ifølge en 30-årig kvinde fra Nørresundby er én gang ikke nok. Hun var fredag formiddag på anklagebænken, tiltalt for bedrageri i 10 tilfælde. Fra starten af september til slutningen af oktober sidste år oprettede hun på Facebook og Den Blå Avis flere annoncer for negleudstyr, en iPhone og jakker af mærket Rock'n'blue. Eneste problem var bare, at køberne aldrig fik de varer, de betalte for. I alt fik den unge nordjyde snydt for 8000 kroner fra den 10. september til den 30. oktober, før hun blev stoppet. Det fortæller anklager i sagen, Emil Stenbygård. - Dommen blev sat til 40 dages betinget fængsel. Det er ikke usædvanligt i den her slags sager, hvor den tiltalte i flere tilfælde har misbrugt tilliden mellem køber og sælger på nettet. Men dommen skyldes også, at hun ikke tidligere har været straffet, siger Emil Stenbygård. Den 30-årige erkendte sig skyldig i alle forhold.

Referat:
30-årig kvinde fra Nørresundby var lidt for kreativ med sine salgsmetoder - snød sine kunder for 13.000 kroner.